Public procurement notice: Contract Notice
Published: 2016-09-07
Buyer: Albertslund Kommune
Country: DK
Region: DANMARK
Contract type: Services
Procedure: Competitive procedure with negotiation
CPV classification: 72000000 | 72200000 | 72212200: Networking software programming services | 72212211 | 72212310
Estimated value: 135000000 DKK
Submission deadline: 2016-10-04
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbud af EOJ/ESJ-system til tilsluttede kommuner i Den Storkøbenhavnske Digitaliseringsforening (DSD) foruden yderligere tilsluttede kommuner til udbuddet.
Udbuddet omhandler en it-løsning, der kan understøtte arbejdsgange og funktionalitet for Sundhed, Omsorg og Social inden for området elektronisk borgerjournal (EOJ og ESJ).
Det findes hensigtsmæssigt, at den leverandør, som leverer systemet, også efterfølgende drifter og vedligeholder løsningen. Dette er baggrunden for, at ordregiver ikke opdeler kontrakten i flere delkontrakter, jf. punkt II.1.6), ligesom det ikke findes meningsfuldt, at selve systemet har flere forskellige leverandører, da dette kunne skabe en stor risiko vedrørende ansvarsfordelingen mellem leverandørerne. Endvidere taler økonomiske hensyn for en samlet løsning, da der herved forventes at være besparelser både ved udbuddet ved den efterfølgende kontraktstyring.
Udbuddet er initieret af Den Storkøbenhavnske Digitaliseringsforening (DSD), der er en forening af kommuner omkring København, som gennem et samarbejde støtter hinanden på digitaliseringsområdet, f.eks. fælles projekter, vidensdeling og frivillige fælles udbud. Ud over de deltagende kommuner har DSD givet en række andre kommuner mulighed for at deltage.
Udbuddet omhandler anskaffelse, vedligeholdelse og drift af en it-løsning for elektroniske borgerjournaler, der skal understøtte arbejdsgange og funktionalitet for Sundhed, Omsorg (EOJ) og Social (ESJ). Betegnelsen ESJ dækker DHUV — Digitalisering af Handicap og Udsatte Voksen — området. Dele af området udgøres af: Det specialiserede socialområde, vidtgående fysisk og psykisk handicappede, socialpsykiatrien og bostederne.
DSD udbyder en rammeaftale med 1 leverandør af en ny løsning. De deltagende kommuner er hver forpligtet til at indgå en leveranceaftale på EOJ-systemet. En del af de deltagende kommuner har herudover forpligtet sig til køb af ESJ-systemet, således at både EOJ og ESJ indgår i disse kommuners leveranceaftale.
Det er afgørende, at løsningen er fremtidsrettet og af høj kvalitet. Det forventes, at løsningen skal 1) understøtte nye organiseringsformer og betjeningsbehov (f.eks. Fælles Sprog III og stigende brug af mobile enheder), 2) være egnet til fleksibelt samarbejde med andre løsninger, og 3) være forandringsegnet med henblik på at understøtte forskellighederne i kommunernes behov, 4) være af høj kvalitet, hvilket også gælder dens ydelser, herunder drift.
Kommunerne har haft en indledende markedsdialog, der viser, at markedet er under stærk udvikling og forventes at kunne levere en fremtidsrettet løsning med de anførte egenskaber.
Standardsystemet skal løbende videreudvikles og vedligeholdes, og der skal proaktivt ske en tilpasning efter nationale digitaliseringskrav, således at kommunerne også ved kontraktperiodens udløb har et moderne, attraktivt og brugervenligt system. Udviklingen skal omfatte, at systemet løbende bliver beriget med forenklende og arbejdsunderstøttende funktionaliteter, forbedrede betjeningsmuligheder, understøttelse af dagens teknologi og opfyldelse af de til enhver tid gældende lovkrav og nationale standarder, ligesom systemet til enhver tid skal understøtte den fælleskommunale rammearkitektur.
Kommunerne står over for indførelse af Fælles Sprog III på EOJ-området. Det er et centralt behov, at systemet ikke alene understøtter FS III, men også hjælper brugerne til at følge FS III korrekt, fejlfrit og tidsbesparende. Kommunernes fremtidige system skal understøtte korrekt opgaveløsning og sikre, at et minimum af ressourcer anvendes på dokumentation, samt reducere overflødig information.
Brugervenlighed er vigtig, og at systemet understøtter kommunernes generelle ønske om øget mobilitet i opgaveløsningen.
Af hensyn til brugernes daglige arbejde og den bedst mulige betjening af borgerne er det afgørende for kommunerne, at leverandøren yder en sikker drift af systemet, herunder smidig opgradering af systemet. Brugernes daglige opgaver skal lettes ved sømløse integrationer. Leverandøren skal tilbyde support og vedligehold af høj kvalitet, med en stærk ansvarstagen om effektiv løsning af spørgsmål, fejl og problemstillinger. En høj ansvarlighed for, at kommunerne og brugerne er tilfredse, betragtes af kommunerne som en forudsætning for det gode og langsigtede samarbejde med leverandøren, som kommunerne ønsker.
EOJ-systemet skal som minimum dække understøttelse af sammenhængende borgerforløb inden for sundheds- og serviceloven, f.eks. sagsbehandling, planlægning, dokumentation, FMK, kommunikation, Fælles Sprog III, ledelsesinformation, sikre data, relevante integrationer, effektivisering og et perspektiv om borgerinddragelse.
Kommunerne får en tidsubegrænset brugsret til systemet. De tildelte leveranceaftaler vil være gældende i 6 år fra overtagelsesdagen med mulighed for 2 års forlængelse.


Award value: 135000000